stanford-oval/wikipedia huggingface dataset:
Centrosaurus
Fossiilit

Centrosauruksen fossiileja on löydetty Kanadan Albertasta. Löydettyihin fossiileihin lukeutuu todella monia yksilöitä, niin monta, että niiden määrästä ei voida edes olla varmoja. Myös ihon painaumia on löydetty.
Centrosauruksen holotyyppi ja ensimmäinen löydetty fossiili oli kallo, jonka Lawrence Lambe nimitti alun perin Monoclonius dawsoniksi vuonna 1902. Dinosauruksesta on löydetty monien eri-ikäisten yksilöiden jäänteitä, joista joissakin on säilynyt jälkiä ihosta. Centrosauruksen jäänteitä on löydetty valtavista, Albertan provinssin dinosauruspuiston luulöydöistä, joissa tuhansia yksilöitä on kuollut yhdessä, ehkäpä epäonnistuneen joen ylityksen aikana. Yhtäkään Centrosaurus-yksilöä ei ole löydetty Albertan ulkopuolelta.
Luokittelu

Centrosaurusta on käytetty ceratopsianiryhmä Centrosaurinaen perustana. Ryhmän dinosauruksilla on huomattu olleen lyhyt niskakauluri ja yksi sarvi kuonossa. Joillakin ryhmän dinosauruksilla oli sarvia otsassa, kuten myös lisäpiikkejä, joita usein työntyi esiin kaulurin reunoista. Muita ryhmään kuuluvia dinosauruksia ovat muun muassa Einiosaurus, Styracosaurus, Diabloceratops ja Pachyrhinosaurus.
Muuta

Useiden yksilöiden, mukaan lukien samasta paikasta löydettyjen useiden satojen yksilöiden jäänteet osoittavat, että Centrosaurus oli yksi aikansa ja elinalueensa yleisimmistä dinosauruksista. Se saattoi liikkua laumoissa, joihin kuului satoja yksilöitä. Tämä teoria on kuitenkin vain yksi tulkinta löytöpaikasta, joka voi olla myös osoitus tuhoon tuomitusta juomapaikasta, joka katosi kuivuuden aikana. Löytöpaikan tutkiminen on myös paljastanut Styracosauruksen jäänteitä Centrosauruksen jäänteiden päältä, mikä on jättänyt jotkut uskomaan, että Styracosaurus saattoi syrjäyttää Centrosauruksen alueen yleisimpänä kasvinsyöjänä.
Centrosaurus apertus
Coutances

| Coutances |
| --- | --- |
 Cathédrale Notre-Dame de Coutances
 vaakuna
 Coutances
 Koordinaatit: 49°02′43″N, 1°26′43″W 
Valtio:  Ranska
Alue:  Normandia
Departementti:  Manche
Arrondissementti:  Coutances
Pinta-ala:  
 – Kokonaispinta-ala:  12,5 km²
Väkiluku (2013):  8 951
 – Väestötiheys:  715,5 as./km²
 
 Kunnan kotisivut 
Infobox OKVirheellinen NIMI-arvo: 
Coutances on kunta Ranskassa Manchen departementissa Normandian alueella. Se on alueen hallinnollinen keskus.
Historia

Ensimmäisellä vuosisadalla eaa. kaupunki tunnettiin nimellä Cosedia, joka oli unellien kelttiheimon pääkaupunki. 300-luvulla kaupungin nimeksi tuli Coutances. 400-luvulla kaupunki sai piispanistuimen ja 1200-luvulla rakennettiin nykyinen katedraali. Satavuotisen sodan aikana vuosina 1418–1449 kaupunki oli englantilaisten hallinnassa. 1400- ja 1500-luvuilla alkoi kaupungin käsityöteollisuus ja kauppa vilkastua. Coutancesin ainoa teollisuus oli tekstiilien valmistus vielä Ranskan toisen keisarikunnan aikaan saakka, ja teollisuus alkoi kehittyä kunnolla vasta kun kaupunkiin saatiin ensimmäinen rautatie vuonna 1878. Rautatien myöhäisen valmistumisen takia kaupunkiseutu pysyi kauan maatalousalueena. Toisen maailmansodan pommituksissa 6. – 13. kesäkuuta 1944 kaupungista tuhoutui 60%, mutta kaupunki rakennettiin kuitenkin uudestaan entiselleen.
Aiheesta muualla

Kuvia tai muita tiedostoja aiheesta Coutances Wikimedia Commonsissa
Christian Coleman
Henkilökohtaiset ennätykset > Ulkoradat

| Laji | Aika | Paikka | Päivä |
| --- | --- | --- | --- |
| 100 m | 9,76 s | Doha | 28. syyskuuta 2019 |
| 200 m | 19,85 s | Lexington | 27. toukokuuta 2017 |
Henkilökohtaiset ennätykset > Sisäradat

| Laji | Aika | Paikka | Päivä |
| --- | --- | --- | --- |
| 60 m | 6,34 s | Albuquerque | 18. helmikuuta 2018 |
| 200 m | 20,11 s | College Station | 11. maaliskuuta 2017 |
| 300 m | 33,26 s | Bloomington | 9. joulukuuta 2016 |
Aiheesta muualla

Christian Coleman Kansainvälinen yleisurheiluliitto. (englanniksi)
Miesten 100 metrin juoksun maailmanmestarit
Culbersonin piirikunta

Culbersonin piirikunta (engl. Culberson County) on Yhdysvaltojen Texasin osavaltiossa sijaitseva piirikunta. Sen väkiluku oli 2 171 vuonna 2019. Piirikunnan hallintokeskus on Van Hornin kunta. Piirikunta perustettiin vuonna 1912.
Aiheesta muualla

Kuvia tai muita tiedostoja aiheesta Culbersonin piirikunta Wikimedia Commonsissa
Charlevoix’n piirikunta

Charlevoix’n piirikunta (engl. Charlevoix County) on Yhdysvaltojen Michiganin osavaltiossa sijaitseva piirikunta. Sen väkiluku oli 26 054 vuonna 2020. Piirikunnan hallintokeskus on Charlevoix’n kaupunki ja suurin kaupunki on Boyne City. Piirikunta on perustettu vuonna 1869.
Aiheesta muualla

Kuvia tai muita tiedostoja aiheesta Charlevoix’n piirikunta Wikimedia Commonsissa
Christel Alsos

| Christel Alsos |
| --- | --- |
 Alsos vuonna 2010.
Henkilötiedot
Koko nimi:  Christel Alsos Monsen
Syntynyt: 20. joulukuuta 1984 (ikä 39)
Kansalaisuus:  norjalainen
Ammatti:  muusikko
Muusikko
Laulukielet:  englanti, norja
Aktiivisena:  2006–
Tyylilajit:  popmusiikki 
Soittimet:  laulu, piano
  [ Muokkaa Wikidatassa ] [ ohje ]  
Christel Alsos Monsen (s. 20. joulukuuta 1984) on norjalainen Fauskesta kotoisin oleva laulaja-lauluntekijä ja pianisti. Hänen läpimurtonsa oli kappale "Come On", josta tuli suuri radiohitti vuonna 2006. Seuraavan vuoden alussa ilmestyi esikoisalbumi Closing The Distance, jota myytiin noin 30 000 kappaletta. Kaikkiaan hän on julkaissut kuusi levyä ja ollut useasti ehdolla Spellemannprisen-gaalassa.
Diskografia

Closing The Distance (2007)
Tomorrow Is (2010)
Presence (2013)
I den kalde vinter (2013, joululevy)
At The Time of the Night (2016)
A Place To Be (2021)
Aiheesta muualla

Kuvia tai muita tiedostoja aiheesta Christel Alsos Wikimedia Commonsissa
Sanjaagiin Bayar

| Sanjaagiin Bayar |
| --- | --- |
 Sanjaagiin Bayar (2009)
Mongolian pääministeri
 22. marraskuuta 2007–29. lokakuuta 2009  
Edeltäjä:  Mijeegombyn Enhbold
Seuraaja:  Suhbaataryn Batbold
Henkilötiedot
Syntynyt: 4. maaliskuuta 1956 (ikä 68) Ulaanbaatar, Mongolia
Ammatti:  toimittaja
Tiedot
Puolue:  Mongolian kansanvallankumouksellinen puolue (MRPR)
Sanjaagiin Bayar (mong. Санжаагийн Баяр, s. 1956) on mongolialainen poliitikko, joka toimi Mongolian pääministerinä 22. marraskuuta 2007 – 29. lokakuuta 2009.
Bajar syntyi 1956 Ulaanbaatarissa. Hän suoritti oikeustieteellisen tutkinnon 1978 Moskovan valtiollisessa yliopistossa. Vuosina 1979–1983 hän työskenteli asevoimien pääesikunnassa ja 1983–1990 journalistina. Hän liittyi Mongolian kansanvallankumoukselliseen puolueeseen (MPRP) vuonna 1988. Hän oli presidentinkanslian päällikkö 1997–2001 ja 2001–2005 suurlähettiläs Venäjälle.
Mongolian parlamentti valitsi Bajarin Mongolian pääministeriksi 22. marraskuuta 2007 Mijeegombyn Enhboldin tilalle. Enhbold oli joutunut eroamaan aiemmin samassa kuussa, kun MPRP oli kyllästynyt heikon vähemmistöhallitukseen. Noustessaan pääministeriksi Bajar hyökkäsi Tsahiagiin Elbegdorjin politiikkaa vastaan. Hänen edeltäjänsä Enhbold jatkoi hallituksen varapääministerinä. Hänen hallituksensa yksityisti Tavantolgoin kaivoksen, josta oli aiemmin kansallistettu 15 prosenttia. Bajarin talousuudistukset saivat ulkomaiset yritykset, erityisesti venäläiset ja kanadalaiset, kiinnostumaan Mongolian mineraalirikkauksista.
Vuoden 2008 kiisteltyjen parlamenttivaalien jälkeen Bajar jatkoi pääministerinä. MPRP:n hallitukseen otettiin myös vaalitulosta vastaan protestoineen Demokraattisen puolueen edustajia. Bajar joutui eroamaan tehtävistään terveydellisten syiden takia lokakuussa 2009. Hyväksyttyään Bajarin eron parlamentti nimitti varapääministeri N. Altanhuyagin väliaikaiseksi pääministeriksi. Pari päivää myöhemmin parlamentti valitsi Bajarin viralliseksi seuraajaksi entisen ulkoministerin Suhbaataryn Batboldin, joka astui virkaan 29. lokakuuta.
Conrad L. Hall

Conrad Lafcadio Hall (26. kesäkuuta 1926 Papeete, Tahiti – 4. tammikuuta 2003 Santa Monica, Kalifornia, Yhdysvallat) oli yhdysvaltalainen elokuvaaja. Hänet palkittiin urallaan kolmesti Oscarilla.
Hallin isä oli kirjailija James Norman Hall. Hän valmistui USC School of Cinema-Televisionista vuonna 1949 ja aloitti uransa televisiossa, mutta siirtyi pian elokuvien pariin. Hall sai ensimmäisen Oscar-ehdokkuutensa elokuvasta Morituri vuonna 1965. Ensimmäisen Oscar-palkintonsa hän sai neljä vuotta myöhemmin elokuvasta Butch ja Kid – auringonlaskun ratsastajat (1969) ja toisen elokuvasta American Beauty (1999). Hänen muita elokuviaan ovat esimerkiksi Lannistumaton Luke (1967), Kylmäverisesti (1967), Musta leski (1987), Tequila Sunrise – vaarallinen sekoitus (1988) ja Rajaton tahto (1998).
Hall kuoli virtsarakon syöpään 76-vuotiaana tammikuussa 2003. Maaliskuussa hänelle myönnettiin postuumisti vielä kolmas parhaan kuvauksen Oscar-palkinto elokuvasta Matkalla Perditioniin. Palkinnon vastaanotti hänen poikansa Conrad W. Hall, joka myös on elokuvaaja. Hall sai tähden Hollywood Walk of Famelle huhtikuussa 2003.
Aiheesta muualla

Conrad L. Hall Internet Movie Databasessa. (englanniksi)
Conrad L. Hall Elonetissä.
Conrad L. Hall (Arkistoitu – Internet Archive) Internet Encyclopedia of Cinematographersissa. (englanniksi)
Conrad Friedrich Hurlebusch

Conrad Friedrich Hurlebusch (kastettu 30. joulukuuta 1691 Braunschweig – 17. joulukuuta 1765 Amsterdam) oli saksalais-alankomaalainen säveltäjä, cembalisti ja urkuri.
Hurlebusch sai opetusta isältään Heinrich Lorenz Hurlebuschilta, joka työskenteli urkurina Braunschweigissa. Myöhemmin hän kiersi Euroopassa cembalovirtuoosina. Hurlebusch kiersi kolmen vuoden ajan Italiassa ja vietti Wienissä kaksi vuotta ennen paluuta Saksaan ja työskentelyä Maksimilian II Emanuelin hovissa. Vuonna 1721 Hurlebusch palasi Braunschweigiin, jossa hän sävelsi oopperan L'innocenza difesa. Vuonna 1723 Fredrik I kutsui hänet Tukholmaan hovin kamarimuusikoksi. Anders von Düben nuorempi oli luvannut Hurlebuschille lisäksi hyvin palkatun aseman urkurina Tukholman saksalaisesta kirkosta. Tätä asemaa Hurlebusch ei kuitenkaan saanut, joten hänen jaksonsa Ruotsissa osoittautui pettymykseksi. Hän palasikin Saksaan jo huhtikuussa 1725. Ruotsin-aikanaan Hurlebusch kuitenkin oli säveltänyt kaksi kantaattia, jotka oli esitetty tammikuussa 1725.
Hurlebusch sävelsi vuonna 1727 oopperan Flavio Cuniberto. Hän tienasi elantonsa kymmenen vuoden ajan musiikkia opettamalla. Hurlebusch matkusti vuonna 1742 Amsterdamiin, jossa hän sai paikan Oude Kerkin urkurina. Hänelle myönnettiin Alankomaiden kansalaisuus vuonna 1743. Hurlebusch sai oikeuden musiikin painamiseen vuonna 1746. Hän kuoli Amsterdamissa vuonna 1765 ja tuli haudatuksi Oude Kerkin hautausmaalle.
Hurlebuschin oopperat ovat kadonneet. Hänen tuotantoonsa kuuluu kuitenkin myös kantaatteja, erilaisia vokaalisävellyksiä, kosketinsoitinmusiikkia ja konserttoja.
Aiheesta muualla

IMSLP: nuotteja
Conrad Helfrich

| Conrad Emil Lambert Helfrich |
| --- | --- |
 Conrad Helfrich vuonna 1946.
Henkilötiedot
Syntynyt: 11. lokakuuta 1886 Jaava, Alankomaiden Itä-Intia
Kuollut: 20. syyskuuta 1962 Haag, Alankomaat
Kansalaisuus:  Alankomaat
Sotilashenkilö
Palvelusmaa(t):  Alankomaat
Palvelusvuodet:  1907–1949
Taistelut ja sodat:  Toinen maailmansota
Sotilasarvo:  amiraaliluutnantti
Conrad Emil Lambert Helfrich (11. lokakuuta 1886 Jaava, Alankomaiden Itä-Intia – 20. syyskuuta 1962 Haag, Alankomaat) oli toisessa maailmansodassa palvellut hollantilainen amiraaliluutnantti.
Helfrich toimi Hollannin laivaston meriupseerina vuodesta 1907. Vuosina 1939–1942 hän oli Hollannin Itä-Intian laivaston esikuntapäällikkö. Helmikuussa 1942 hänet nimitettiin yhtyneiden hollantilaisten, brittiläisten, amerikkalaisten ja australialaisten joukkojen (ns. ABDA) laivaston komentajaksi tehtävänään suojella Hollannin Itä-Intiaa eteneviltä japanilaisilta. Kun Helfrich ei onnistunut pysäyttämään japanilaisia Thaimaanlahdella eikä Etelä-Kiinan merellä, hän määräsi helmikuun 1942 lopussa amiraali Karel Doormanin pysäyttämään heidät Jaavanmerellä samalla kun hän itse perääntyi lopun ABDA:n laivaston kanssa Australiaan. Osa liittoutuneiden komentajista arvosteli Helfrichin perääntymistä, mutta myöhemmin on katsottu, että se oli välttämätön toimenpide ABDA:n laivaston jäännösten pelastamiseksi. ABDA lakkautettiin maaliskuussa 1942, jolloin Hollannin pakolaishallitus määräsi Helfrichin vetämään hollantilaiset joukot turvaan Ceylonille. Hän toimi sieltä käsin kaikkien lounaisen Tyynenmeren alueen hollantilaisten joukkojen komentajana vuoteen 1944 asti. Vuonna 1945 hänestä tuli koko Hollannin merivoimien komentaja.
Helfrich edusti Hollantia Yhdistyneiden kansakuntien perustavassa kokouksessa eli San Franciscon konferenssissa huhti–toukokuussa 1945. Hän edusti maataan myös Japanin antautumisseremoniassa 2. syyskuuta samana vuonna. Hän toimi Hollannin merivoimien komentajana vuoteen 1949, jolloin jäi eläkkeelle.
Aiheesta muualla

Kuvia tai muita tiedostoja aiheesta Conrad Helfrich Wikimedia Commonsissa
Sanja Jovanović

| Mitalit | Mitalit | Mitalit |  |
| --- | --- | --- | --- |
|  Jovanović vuonna 2015 |  Jovanović vuonna 2015 |  Jovanović vuonna 2015 |  |
Maa:   Kroatia
Naisten uinti
| MM-kilpailut (lyhyt rata)  | MM-kilpailut (lyhyt rata)  | MM-kilpailut (lyhyt rata)  |  |
|  Kultaa | Manchester 2008 | 50 m selkäuinti |  |
|  Pronssia | Manchester 2008 | 100 m selkäuinti |  |
| EM-kilpailut (pitkä rata)  | EM-kilpailut (pitkä rata)  | EM-kilpailut (pitkä rata)  |  |
|  Hopeaa | Debrecen 2012 | 50 m selkäuinti |  |
|  Pronssia | Madrid 2004 | 200 m selkäuinti |  |
|  Pronssia | Eindhoven 2008 | 50 m selkäuinti |  |
| EM-kilpailut (lyhyt rata)  | EM-kilpailut (lyhyt rata)  | EM-kilpailut (lyhyt rata)  |  |
|  Kultaa | Debrecen 2007 | 50 m selkäuinti |  |
|  Kultaa | Rijeka 2008 | 50 m selkäuinti |  |
|  Kultaa | Rijeka 2008 | 100 m selkäuinti |  |
|  Kultaa | Istanbul 2009 | 50 m selkäuinti |  |
|  Kultaa | Eindhoven 2010 | 50 m selkäuinti |  |
|  Hopeaa | Debrecen 2007 | 100 m selkäuinti |  |
|  Hopeaa | Istanbul 2009 | 100 m selkäuinti |  |
|  Hopeaa | Chartres 2012 | 50 m selkäuinti |  |
|  Pronssia | Netanya 2015 | 50 m selkäuinti |  |
Sanja Jovanović (s. 15. syyskuuta 1986 Dubrovnik) on kroatialainen uimari, joka on erikoistunut selkäuintiin.
Jovanović sai junioreiden EM-kilpailuissa Linzissä 2002 pronssia 50 metrin selkäuinnissa. Hän sijoittui Ateenan olympialaisissa 2004 seitsemänneksitoista 100 metrin ja kolmanneksitoista 200 metrin selkäuinnissa. Hänen ensimmäinen aikuisten arvokisamitalinsa oli 200 metrin selkäuinnin pitkän radan EM-pronssi Madridissa 2004. Vuoden 2007 lyhyen radan EM-kilpailuissa Debrecenissä hän voitti 50 metrin selkäuinnin kultaa maailmanennätysajalla 26,50 ja sai 100 metrin selkäuinnissa hopeaa.
Maaliskuussa 2008 Jovanović saavutti pronssia 50 metrin selkäuinnissa pitkän radan EM-kilpailuissa Eindhovenissa. Huhtikuussa pidetyissä lyhyen radan MM-kilpailuissa hän voitti kultaa 50 metrin selkäuinnissa uudella maailmanennätysajalla 26,37 sekä pronssia 100 metrin selkäuinnissa. Joulukuisissa Rijekan lyhyen radan EM-kilpailuissa hän voitti kultaa sekä 50 metrin selkäuinnissa ME-ajalla 26,23 että 100 metrin selkäuinnissa euroopanennätysajalla 56,87.
Jovanović voitti lyhyen radan EM-kilpailuissa 2009 Istanbulissa kultaa 50 metrin selkäuinnissa ME-ajalla 25,70 ja sai hopeaa 100 metrillä. Seuraavan vuoden vastaavissa kilpailuissa Eindhovenissa hän voitti jälleen mestaruuden 50 metrin selkäuinnissa ajalla 27,10. Hän sai samassa lajissa hopeaa 2012 sekä Debrecenin pitkän radan EM-kilpailuissa ajalla 28,31 että Chartres'n lyhyen radan EM-kilpailuissa. Lyhyen radan EM-kilpailuissa Netanyassa 2015 hän oli 50 metrin selkäuinnissa kolmas.
Jovanovic on 176 cm pitkä ja painaa 65 kg.
Seututie 715

Seututie 715 Lappräntintien risteyksen kohdalla Mustasaaressa.
Seututie 715 on Mustasaaren Helsingbystä Vaasassa sijaitsevaan Vanhan Vaasan kaupunginosaan kulkeva seututie. Tien pituus on seitsemän kilometriä, ja se kulkee pääosin vanhaa valtatien 3 linjausta pitkin.
Tien osoitenimenä toimii Mustasaaren alueella Laihiantie ja Vaasan alueella Latokartanontie.
City (albumi)

| City Strapping Young Lad |
| --- | --- | --- |

Studioalbumin tiedot
 Äänitetty : 1996
 Julkaistu: 11. helmikuuta 1997
 Tuottaja(t): Devin Townsend
 Tyylilaji: extreme metal, industrial metal
 Kesto: 39.22
 Levy-yhtiö: Century Media
Strapping Young Ladin muut julkaisut
| Heavy as a Really Heavy Thing 1995 | City 1997 | No Sleep ’till Bedtime 1998 |
City on Strapping Young Ladin toinen studioalbumi, joka julkaistiin 11. helmikuuta 1997.
Albumi sai erinomaisen vastaanoton ja se vakiinnutti yhtyeelle kulttistatuksen sekä uskollisen faniyhteisön.
Kappaleet

Velvet Kevorkian – 1.17
All Hail the New Flesh – 5.24
Oh My Fucking God – 3.34
Detox – 5.37
Home Nucleonics – 2.31
AAA – 5.21
Underneath the Waves – 3.40
Room 429 – 5.21 (Cop Shoot Cop -cover)
Spirituality – 6.34
Kappaleet > Vuoden 2007 uudelleenjulkaisu

Centipede – 7.55
Home Nucleonics – 3.02 (’96 demo)
Headrhoid – 1.38 (Gunt demo)
Detox – 5.48 (’96 demo)
AAA – 5.22 (’96 demo)
Kokoonpano

Devin Townsend – laulu, kitara
Gene Hoglan – rummut
Jed Simon – kitara
Byron Stroud – basso
Chris Valago – laulu
Tanya Evans – laulu
Arvostelut

AllMusic:
Chronicles of Chaos: 9/10
Aiheesta muualla

City (albumi) Discogsissa. (englanniksi)
Albumi City (albumi) Encyclopaedia Metallum -sivustolla (englanniksi)
Strapping Young Lad
| --- | --- |
Studioalbumit:   Heavy as a Really Heavy Thing  City  Strapping Young Lad  Alien  The New Black 
EP:t:   Tour EP  C:enter:### 
Livealbumit:  No Sleep 'till Bedtime
Kokoelmat:  1994–2006 Chaos Years
Singlet:   "S.Y.L."  "Detox"  "Relentless"  "Love?"  "Wrong Side" 
DVD:t:  For Those Aboot to Rock: Live at the Commodore
Katso myös:   Steve Vai  Zimmers Hole  Fear Factory  Dark Angel  Death  Dethklok  Front Line Assembly
Constantina Tomescu

| Mitalit | Mitalit | Mitalit |  |
| --- | --- | --- | --- |
|  Tomescu MM-kisoissa 2005, jossa hän voitti pronssia. |  Tomescu MM-kisoissa 2005, jossa hän voitti pronssia. |  Tomescu MM-kisoissa 2005, jossa hän voitti pronssia. |  |
Maa:   Romania
Naisten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Peking 2008 | maraton |  |
| MM-kilpailut  | MM-kilpailut  | MM-kilpailut  |  |
|  Pronssia | Helsinki 2005 | maraton |  |
Constantina Diţă-Tomescu (o.s. Diţă, s. 23. tammikuuta 1970 Turburea, Gorj, Romania) on romanialainen kestävyysjuoksija ja olympiavoittaja.
Tomescu aloitti kansainvälisen kilpauransa vuonna 1998, jolloin hän sijoittui Marrakechissa maastojuoksun MM-kisoissa lyhyellä matkalla kuudenneksitoista. Budapestin EM-kisoissa hän oli maratonilla seitsemästoista ja saman vuoden puolimaratonin maailmanmestaruuskilpailuissa Usterissa kahdeskymmenesyhdeksäs. Seuraavana vuonna hän juoksi Belfastin maastojuoksun MM-kisoissa lyhyellä matkalla yhdenneksitoista ja pitkällä neljänneksitoista. Puolimaratonin MM-kisoissa Palermossa hän oli kahdestoista, minkä lisäksi hän voitti EM-hopeaa maastojuoksun EM-kisoissa ja sijoittui Sevillan MM-kisoissa maratonilla yhdeksänneksitoista samana vuonna. Vuonna 2000 hän sijoittui Vilamourassa järjestetyissä maastojuoksun MM-kisoissa lyhyellä matkalla kahdenneksikymmenenneksitoiseksi ja pitkällä kolmanneksikymmenenneksiviidenneksi.
Tomescu sijoittui 2001 Oostenden maastojuoksun MM-kisoissa lyhyellä matkalla kolmanneksikymmenenneksikolmanneksi. Myöhemmin saman vuoden aikana hän juoksi neljänneksi Tokion maratonilla, kymmenenneksi Edmontonin MM-kisojen maratonilla sekä kolmanneksikymmenenneksitoiseksi puolimaratonin MM-kisoissa Bristolissa. Vuonna 2002 hän sijoittui Amsterdamin maratonilla neljänneksi ajalla 2.23.52. Puolimaratonin MM-kisoissa Brysselissä hän oli kahdeskymmenestoinen ja Münchenin EM-kisoissa 10 000 metrin juoksussa seitsemäs. Seuraavana vuonna hän sijoittui Chicagon maratonilla toiseksi ajalla 2.23.35 ja puolimaratonin MM-kisoissa Vilamourassa viidenneksi ajalla 1.10.05.
Tomescu juoksi Ateenan olympialaisissa 2004 maratonilla kahdenneksikymmenenneksi. Myöhemmin samana vuonna hän voitti pronssia puolimaratonin MM-kisoissa New Delhissä ajalla 1.09.07 ja saavutti ensimmäisen sijan Chicagon maratonilla ajalla 2.23.45. Seuraavana vuonna hän nousi maailman huipulle voittamalla pronssia Helsingin MM-kisoissa maratonilla ajallaan 2.23.19. Myöhemmin samana vuonna hän voitti puolimaratonin maailmanmestaruuden Edmontonissa ajalla 1.09.17 ja viikkoa myöhemmin Chicagon maratonin uudella Romanian ennätysajalla 2.21.30. 2006 hän oli seitsemäs Lontoon maratonilla.
Pekingissä 2008 Tomescusta tuli 38-vuotiaana olympiahistorian vanhin maratonin kultamitalisti. Tomescu teki ratkaisevan nykäisyn jo varhaisessa vaiheessa olympiamaratonia. Kymmenen kilometriä ennen maalia hän johti noin minuutilla.
Tomescu on naimisissa valmentajansa Valeriu Tomescun kanssa. Parilla on yksi poika.
Henkilökohtaiset ennätykset

5 000 metrin juoksu: 15.28,91 (2000)
10 000 metrin juoksu: 31.49,47 (2006)
10 kilometrin maantiejuoksu: 31.14 (2002)
15 kilometrin maantiejuoksu: 48.29 (2002)
10 mailin maantiejuoksu: 53.36 (2002)
20 kilometrin maantiejuoksu: 1.03.23 (2006)
Puolimaraton: 1.08.10 (2002)
25 kilometrin maantiejuoksu: 1.21.58 (2005)
30 kilometrin maantiejuoksu: 1.38.31 (2005)
Maraton: 2.21.30 (2005)
Sanna Räsänen

Sanna Räsänen (s. 27. lokakuuta 1975) on suomalainen entinen jalkapalloilija. Hän edusti urallaan SM-sarjassa muun muassa Kuopion MimmiFutista, Tampereen Ilvestä, Kuusysiä ja Porrassalmen Urheilijoita. Räsänen pelasi myös Yhdysvaltojen yliopistosarjassa. Maajoukkueessa Räsänen pelasi 48 ottelua vuosina 1991–2000.
Saloisten kirkko

| Saloisten kirkko |
| --- | --- |
 Saloisten kirkko ja kellotapuli.
Sijainti:  Saloinen, Raahe
Koordinaatit:  64°39′00.5″N, 024°27′06.5″E
Seurakunta:  Raahen seurakunta
Rakentamisvuosi:  1932
Suunnittelija:  Pekka Karvonen
Materiaali:  tiili
Istumapaikkoja:  200
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Saloisten kirkko, sankarihaudat
Saloisten Pyhän Olavin kirkko, alkuperäiseltä nimeltään Kaikkien pyhien kirkko, sijaitsee entisen Saloisten kunnan alueella Raahessa. Sen on suunnitellut rakennusmestari Pekka Karvonen, ja se valmistui 1932 aiemman Pyhän Olavin kirkon paikalle. Rakennusmateriaalina on tiili, jonka päällä on rappaus. Kirkossa on loppiaisena 1930 palaneesta puukirkosta talteen saatuja esineitä. Kirkkoon mahtuu 300 henkeä, ja se sijaitsee valtatien 8 lähellä Saloisissa. Saloinen, vanhalta nimeltään Salo, on yksi Pohjanmaan vanhoista keskiaikaisista emäpitäjistä. Vuoteen 2006 asti itsenäisen Saloisten seurakunnan jäsenmäärä oli 2000-luvun alkuvuosina noin 6 700.